Jackie Brown

:*Iste articlo ye sobre una cinta de cine negro estausunidense estrenada en 1997; ta atros usos, se veiga *'Jackie Brown (desambigación)***.

***Jackie Brown**'' (títol orichinal, estrenada en [[Aragón]] con ixe mesmo títol) ye una [[cinta]] de [[cine negro]] de [[cine estausunidense]] estrenada l'anyo [[1997]], dirichida por [[Quentin Tarantino]] seguntes un [[guión adaptau]] por él mesmo (basau en ''[[Rum Punch]]'', una [[novela]] que heba publicau [[Elmore Leonard]] en [[1992]]), con una [[dirección de fotografía]] de [[Guillermo Navarro]], una [[producción cinematografica]] de  [[Lawrence Bender]] ta la [[productora cinematografica]] ''[[A Band Apart]]'' y un [[elenco]] d'[[actor]]s formau por [[Pam Grier]], [[Samuel L. Jackson]], [[Robert Forster]], [[Bridget Fonda]], [[Michael Keaton]], [[Robert De Niro]], [[Michael Bowen]], [[Chris Tucker]], [[LisaGay Hamilton]], [[Tom Lister Jr.]], [[Hattie Winston]], [[Sid Haig]], [[Aimee Graham]], [[Gillian Iliana Waters]], [[Michelle Berube]], [[Denise Crosby]], [[Ellis E. Williams]], [[T'Keyah Crystal Keymáh]] y [[Quentin Tarantino]], entre d'atros.

''Jackie Brown'' ye una [[azafata]] que vuela en una linia aeria de baixo presupuesto en una rota [[Mexico]]-[[Estaus Unius]] y a la vegada treballa ta ''Ordell Robbie'', un traficant d'[[arma]]s, a qui li fa de correu ta transportar os suyos [[diner]]s dende Mexico enta [[Los Angeles]]. Antis de que plegue en portando diners ta ''Ordell'', a [[Policía]] ha deteniu a ''Beaumont Livingston'', un [[delincuent]] que treballa ta ''Ordell'', y iste contracta a ''Max Cherry'', un fiador profesional, ta que interponga una fianza por 10.000 [[Dólar estausunidense|dólars]]. Nomás que ''Beaumont'' marcha d'a [[garchola]], ''Ordell'' lo mata, en sabendo que lo muerto faría un tracto con a Policía ta que li reduxisen a pena a cambio de subministrar informacions sobre lo suyo chefe.  ''Ordell'' no lo sabe, pero ''Beaumont'' ha delatau a ''Jackie'', y nomás que ista plega enta Los Angeles, la rechistran y l'arrestran, en trobar amás una chicota cantidat de droga que ella no sabía que levaba y que yera destinada a ''Melanie Ralston'', una d'as amants d**Ordell*. Iste torna a contractar a *Max* ta que interponga una atra fianza, y mesmo *Max* que *Jackie* son bien conscients de que ella tamién será [[Asasinato|asasinada]]. Tanimientres, cuan *Ordell* plega enta la casa de *Jackie* ta matar-la, ista li vende la ideya de que tien un plan ta transportar os 550.000 dólars que *Ordell* tiene en Mexico. Pero en realidat *Jackie* ye preparando un plan ta apoderar-se ella d'os diners, y preba de tentar mesmo a un d'os policías que a *Max*. D'atra man, *Melanie* prepara tamién bel plan ta apoedar-se ella d'os diners y preba de tentar a *Louis Gara*, un atracador de bancos que fa nomás que cuatre días que ha marchau d'a garchola y que ye amigo y trealla ta *Ordell*. *Louis* no accepta colaborar con *Melanie* pero *Max* sí que finament accepta colaborar con *Jackie*, y nomás lis queda que planificar muit bien cómo han d'apoderar-se d'os diners y evitar a venganza d*'Ordell*.

A cinta s'ambienta en a suya epoca actual ([[1997]]) en [[Los Angeles]] ([[California]]) y las suyas escenas se filmoron en [[Carson (California)|Torrance]], [[Compton (California)|Compton]], [[Hawthorne (California)|Hawthorne]], [[Los Angeles]], [[Monterey Park (California)|Monterey Park]] y [[Torrance (California)|Torrance]] ([[California]]).

== Elenco ==


== Se veiga tamién ==
* [[Cine en 1997]].
* [[Cintas de 1997]].

== Referencias ==


== Vinclos externos ==
*  [https://www.imdb.com/title/tt0119396/ *Jackie Brown*] en [[Internet Movie Database]].
*  [https://www.boxofficemojo.com/movies/?id=jackiebrown.htm *Jackie Brown*] en [[Box Office Mojo]].
*  [https://www.rottentomatoes.com/m/jackie_brown *Jackie Brown''] en Rotten Tomatoes.